CELEX: C2006/310/11
Language: el
Date: 2006-12-16 00:00:00
Title: Υπόθεση C-408/06: Αίτηση για την έκδοση προδικαστικής αποφάσεως, την οποία υπέβαλε το Bundesfinanzhof (Γερμανία) στις 5 Οκτωβρίου 2006 — Landesanstalt für Landwirtschaft, Abteilung Förderwesen und Fachrecht, κατά Franz Götz

16.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 310/6
            
         Αίτηση για την έκδοση προδικαστικής αποφάσεως, την οποία υπέβαλε το Bundesfinanzhof (Γερμανία) στις 5 Οκτωβρίου 2006 — Landesanstalt für Landwirtschaft, Abteilung Förderwesen und Fachrecht, κατά Franz Götz
   (Υπόθεση C-408/06)
   (2006/C 310/11)
   Γλώσσα διαδικασίας: η γερμανική
   Αιτούν δικαστήριο
   Bundesfinanzhof
   Διάδικοι στην υπόθεση της κύριας δίκης
   
      Αναιρεσείον: Landesanstalt für Landwirtschaft, Abteilung Förderwesen und Fachrecht
   
      Αναιρεσίβλητος: Franz Götz
   Προδικαστικά ερωτήματα
   
               1.
            
            
               Αποτελεί η λεγόμενη «υπηρεσία πώλησης γαλακτοκομικών ποσοστώσεων», η οποία έχει συσταθεί από γερμανικό ομόσπονδο κράτος και μεταβιβάζει, αντί ορισμένου τιμήματος, ποσότητες αναφοράς σε παραγωγούς γάλακτος και γαλακτοκομικών προϊόντων
               
                           α)
                        
                        
                           γεωργικό οργανισμό παρέμβασης, κατά την έννοια του άρθρου 4, παράγραφος 5, τρίτο εδάφιο, παράρτημα Δ, σημείο 7, της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών (της οδηγίας 77/388 (1)), ο οποίος πραγματοποιεί εργασίες κατ' εφαρμογή των κανονισμών που προβλέπουν κοινή οργάνωση της αγοράς των προϊόντων αυτών, ή
                        
                     
                           β)
                        
                        
                           πρατήριο, κατά την έννοια του άρθρου 4, παράγραφος 5, τρίτο εδάφιο, παράρτημα Δ, σημείο 12, της έκτης οδηγίας 77/388;
                        
                     
         
               2.
            
            
               Σε περίπτωση αρνητικής απάντησης στο πρώτο ερώτημα:
               
                           α)
                        
                        
                           Υπό τις περιστάσεις της υπόθεσης της κύριας δίκης, όταν σε ένα κράτος μέλος οι ποσότητες αναφοράς για παραδόσεις γάλακτος μεταβιβάζονται, αντί ορισμένου τιμήματος, τόσο από κρατικές όσο και από ιδιωτικές «υπηρεσίες πώλησης γαλακτοκομικών ποσοστώσεων», αποτελεί η εδαφική περιοχή την οποία έχει οριοθετήσει το κράτος μέλος σε σχέση με τις μεταβιβάσεις τη σχετική γεωγραφική αγορά, όσον αφορά την εξέταση του ζητήματος αν η μη υπαγωγή στον φόρο της «υπηρεσίας πώλησης γαλακτοκομικών ποσοστώσεων» ενός οργανισμού δημόσιου δικαίου οδηγεί σε «σημαντικές στρεβλώσεις των όρων του ανταγωνισμού» κατά την έννοια του άρθρου 4, παράγραφος 5, δεύτερο εδάφιο, της οδηγίας 77/388;
                        
                     
                           β)
                        
                        
                           Κατά την εξέταση του ζητήματος αν η μη υπαγωγή στον φόρο μιας κρατικής «υπηρεσίας πώλησης γαλακτοκομικών ποσοστώσεων» οδηγεί σε «σημαντικές στρεβλώσεις των όρων του ανταγωνισμού», πρέπει να λαμβάνεται υπόψη μόνο η κανονική περίπτωση της –ανεξάρτητης από την έκταση γης– μεταβίβασης (από την υπηρεσία πωλήσεων) ή πρέπει να λαμβάνονται επίσης υπόψη και άλλες μορφές της –ανεξάρτητης από την έκταση γης– μεταβίβασης (από γεωργούς που υπόκεινται στον φόρο), μολονότι πρόκειται για περιπτώσεις που αποτελούν την εξαίρεση και μόνο;
                        
                     
         
      (1)  ΕΕ ειδ. έκδ. 09/001, σ. 49.